NaiveNeuron/SloPal huggingface dataset:
Pčolinský, Peter, poslanec NR SR (2016-09-07):
Ďakujem pekne za slovo. Pani ministerka, vy ste povedali, že tento zákon prinesie maximálnu transparentnosť do vzťahov. No v tejto podobe, v akej to predkladáte, obávam sa, že tá transparentnosť tam bude ale minimálna, nie maximálna. My ho zrejme podporíme v prvom čítaní, aby išiel do druhého čítania, ale, samozrejme, očakávame, aby ten, samozrejme, očakávame úpravy, respektíve pozmeňovacie návrhy tak, aby naozaj tento zákon priniesol tú maximálnu transparentnosť. Nachádzame sa v stave, keď schránkové firmy dnes valcujú tendre, valcujú, respektíve tie najväčšie štátne zákazky a pokiaľ s tým niečo neurobíme a neobmedzíme vplyv finančných skupín a niektorých vybraných oligarchov, tak, bohužiaľ, skôr či neskôr sa staneme krajinou, kde toto prekvitá, tým myslím Grécko, Rusko a podobne. Čiže ja naozaj oceňujem tiež snahu, že tento zákon tu dnes je, oceňujem, že chcete s tým niečo urobiť, ale keď už ideme niečo urobiť, tak to urobme poriadne a urobme to tak, aby nikto nemohol ani zľava, ani sprava vyčítať, že je to deravé. Pretože v tejto podobe naozaj tá maximálna transparentnosť tam nebude. Bude nejaká, ale nebude maximálna. Ďakujem.
Sopko, Miroslav, poslanec NR SR (2018-10-22):
Ďakujem za slovo, pán predseda. Ctené pani poslankyne, vážení páni poslanci, v súlade s § 73 zákona o rokovacom poriadku som bol určený predsedom Výboru Národnej rady pre vzdelávanie, vedu, mládež a šport za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Poprosím, pán predseda, otvorte všeobecnú rozpravu.
Pellegrini, Peter, predseda NR SR (2023-12-14):
Pani poslankyňa Kalmárová.
Šeliga, Juraj, podpredseda NR SR (2021-04-01):
Pán poslanec Kotleba, upozornili ma kolegovia, ja vás nevidím spredu, prosím, napravte si respirátor. Ďakujem.
P. Hrušovský, predseda NR SR: (2004-12-14):
(Akt tajného hlasovania.)
Viskupič, Jozef, poslanec NR SR (2015-02-10):
Z hľadiska tých vektorov, ktoré si definoval, ten severo-južný je viac-menej spojený a hovorí alebo kritizuje politiku austerity, voľne povedané: zakrývam sa iba takou perinou, na akú mám a niekde som narobil nejaké dlhy. Ja mám len jednu otázku v tomto, že kde je istota, že uvoľnenie a naštartovanie rastu ich programov nebude znamenať opätovné míňanie a zdvíhanie tých dlhov a tým pádom na znova prejedenie peňazí a nenaštartuje tie procesy? Ak ustúpime z politiky austerity a pôjdeme do nejakej inej politiky, tak pod tlakom, že vyhrávajú nám tu ľavicové alebo extrémne ľavicové subjekty, nemyslím si, že toto je cesta, pretože vyžadovanie dodržiavania pravidiel, tentokrát už nie na základe peňazí, ktoré sú národnými rozpočtami týchto krajín, momentálne Grécka, ale európskych peňazí, je to, čo od týchto krajín musíme proste vyžadovať. V západnom, v západnom vektore mi trošička chýbal možno comment k Parížu a Charlie Hebdo. Ale TTIP uznávam a hovorím, a to je možno pre pána ministra, že teda budeš hlasovať nie, ak to príde, lebo je to v mixe. A ten východný, tam mám tiež jednu otázku. Totižto voláš aj, aj smerom k Rusku, že nezbrojiť? Je naozaj obsadenie Krymu prejavom neagresie a my všetci sa tu staviame agresívne? Pretože vnímam ten posun, už teraz si tu nenazýval ľudí až do záveru rinčiacimi zbraňami, ale že sú to ľudia, ktorí nenávidia ruský režim. A toto ti asi odkývu, áno, nenávidia ruský režim, pretože je nevyspytateľný a v mnohých otázkach nepredvídateľný. Takže... (Prerušenie vystúpenia časomerom.)
Zajačik, Vladimír, poslanec NR SR (2020-11-25):
Ďakujem pekne. Pán minister, ja by som ti chcel veľmi poďakovať a som veľmi rád, že ministrom životného prostredia si práve ty. Poznám ťa dlhé, dlhé roky, viem tvoje zásady, ako sa, ako vidíš ty životné prostredie. Ja som naozaj rád, že si začal pracovať v tom životnom prostredí tak, že sú z toho všetci veľmi prekvapený a niektorí, samozrejme, nemilo, ale väčšina ľudí milo prekvapených. Aj ja žijem v oblasti a ty si sa bol pozrieť na tú oblasť, kde je jedná veľká envirozáťaž. Je to bývalé odkalisko po bývalej bani, kde sú všetky ťažké kovy celej Mendelejevovej tabuľky a kde každý alebo takmer každý deň, keď fúka vietor, tak sa dvíha prach arzénový, kde je arzén 200-násobne prekročený, prekračuje povolené normy a roznáša to po celej doline a zakrýva dolinu čiernym smútočným prachom. Zomiera tam strašne veľa ľudí práve na cirhózu pečene. Všetky orgány štátne doteraz hovorili, no však veľa sa tam pije, áno, je pravda, že sa tam veľa pije, ale je tam aj veľa ľudí, ktorí nepijú, a cez to všetko zomierajú. Chcem ešte povedať, podotknúť jednu vec, že, áno, my sme tiež hovorili, už tu padla zmienka o tých huminových kyselinách, my sme robili taký projektík v menšom meradle, ty, pán minister, máš z toho výsledky, kde po aplikovaní týchto huminových kyselín ťažké kovy za necelá dva mesiace klesli viac ako o 20 % vrátane arzénu a na jednom pokusnom políčku rastie krásna tráva, ktorá bola zasadená... (Prerušenie vystúpenia časomerom.)
Danko, Andrej, predseda NR SR (2019-02-08):
Poprosím o kľud v sále. Nech sa páči, pán poslanec.
I. Radičová, poslankyňa: (2007-05-16):
Mám   na  mysli správu o sociálnej situácii alebo výsledky SILC-u, ktoré skúmali rozloženie populácie, kde na jednej strane sa jednoznačne konštatuje, že rozsah chudoby na Slovensku sa každoročne znižuje. V čom máme problém, je prehlbovanie chudoby tejto zmenšujúcej sa skupiny. Toto poznanie je veľmi podstatné a dôležité, pretože znamená, že nástroje, ktoré sme používali doposiaľ, fungujú na zmenšovanie tejto skupiny, ale nie sú dostatočné na to, aby tých, ktorí nám reprodukujú chudobu, sme dostali z tejto pasce. A tu sú potom namieste veľmi špeciálne nástroje a špeciálne projekty, s ktorými si trápi hlavu každá vláda. Aj predchádzajúca, aj súčasná, lebo musia byť veľmi adresné a sú dlhodobé. A k citáciám. Stanoviská našich biskupov, ktorých si nesmierne vážim: Vždy bolo jednou zo základných úloh cirkvi charita a pomoc tým najslabším a je preto úplne pochopiteľné, že zdôrazňujú tento rozmer a tento moment politiky. Ale i tu treba mať na zreteli deľbu funkcií a úloh, kto, čo v spoločnosti môže a za čo môže niesť zodpovednosť.
Pročko, Jozef, poslanec NR SR (2024-01-11):
Ďakujem. Môj procedurálny návrh je, aby sme prijali uznesenie, aby Národná rada odsúdila správanie predsedajúceho Blahu. Odôvodnenie: Pred chvíľou ste povedali, že mám minútu, že má Šipoš minútu na zdôvodnenie svojho procedurálneho návrhu. Mne Blaha zobral 20 sekúnd, ani nevedel, že mám procedurálny návrh, rozprával mi, aby som sa vyjadroval k predrečníkovi, nevedel, o čom sa jedná. Môj procedurálny návrh sa týkal toho, že Erik Tomáš vyrušoval počas rozpravy s, s týmto, s Migaľom a to je tá nová politická kultúra, to je tá nová, Mišo, prosím ťa, môžeš? Nech ma tu počúva. To je tá nová politická kultúra, Pellegrini, ktorú ste tu zaviedli, že prišiel Migaľ a vyrušoval, naozaj vyrušoval. Takže žiadam, aby prijalo, Národná rada prijala uznesenie, v ktorom odsúdi nekompetentnosť a zlé vedenie schôdze pána Blahu, ktorý takto zle vedie schôdze.
Podmanický, Ján, poslanec NR SR (2013-11-26):
Ďakujem, pani podpredsedníčka, dovoľte, aby som uviedol spoločnú správu výborov Národnej rady Slovenskej republiky o výsledku prerokovania zákona o pomoci v hmotnej núdzi a o zmene a doplnení niektorých zákonov, vráteného prezidentom Slovenskej republiky na opätovné prerokovanie (tlač 812). Výbor Národnej rady Slovenskej republiky pre sociálne veci ako gestorský výbor pri rokovaní o zákone o pomoci v hmotnej núdzi, vráteneho prezidentom Slovenskej republiky na opätovné prerokovanie, podáva Národnej rade v súlade s § 79 ods. 1 zákona o rokovacom poriadku Národnej rady Slovenskej republiky túto spoločnú správu výborov. Predseda Národnej rady Slovenskej republiky rozhodnutím z 18. novembra 2013 č. 791 pridelil predmetný vrátený zákon na prerokovanie ústavnoprávnemu výboru a výboru pre sociálne veci. Vrátený zákon prerokovali: výbor pre sociálne veci uznesením č. 90 z 26. novembra 2013 nesúhlasí s navrhovanými zmenami prezidenta Slovenskej republiky a odporúča Národnej rade Slovenskej republiky vrátený zákon schváliť v pôvodnom znení. Ústavnoprávny výbor uznesením č. 352 z 20. novembra 2013 odporúča Národnej rade Slovenskej republiky vrátený zákon schváliť v pôvodnom znení. Pripomienky prezidenta Slovenskej republiky uvedené v III. časti jeho rozhodnutia zo 14. novembra 2013 sú uvedené v III. časti spoločnej správy. Gestorský výbor ich odporúča neschváliť. Gestorský výbor odporúča Národnej rade podľa § 90 ods. 5 zákona o rokovacom poriadku po opätovnom prerokovaní hlasovať spoločne o všetkých pripomienkach prezidenta so stanoviskom gestorského výboru neschváliť. Ďalej o zákone ako celku so stanoviskom gestorského výboru schváliť vrátený zákon v pôvodnom znení. Gestorský výbor určil spoločného spravodajcu výborov Jána Podmanického na prerokovanie vráteného zákona v druhom čítaní a treťom čítaní v Národnej rade Slovenskej republiky a informovanie Národnej rady o výsledku rokovania výborov a odôvodniť návrh a stanovisko gestorského výboru. Spoločná správa výborov Národnej rady Slovenskej republiky o výsledkoch prerokovania vráteného zákona bola schválená uznesením výboru pre sociálne veci č. 92 z 26. novembra 2013. Poprosím vás, pani podpredsedníčka, otvorte rozpravu.
Linhart, Patrick, poslanec NR SR (2021-05-11):
Ďakujem za slovo, pán predseda. Pán poslanec Takáč, ďakujeme za kultivovaný prejav, ktorý bol naozaj vecný a ukazoval na problém, keby sa zrušila poľovnícka komora, že čo by teda nastalo, aké sú možnosti a tak ďalej, myslím si, že to bol kultivovaný prejav. A teraz k tým bodom, ktoré si, pán poslanec, hovoril. Ja som absolútne za zachovanie statusu quo, pretože si nemyslím, že najväčšia organizácia na Slovensku by mala byť zrušená, ja som svoje jasné a stanovisko a takisto vyjadril aj na parlamentnom výbore, kde som odhalil aj určité veci ako podpísané memorandum, ktoré sa podpisovalo pred voľbami, a moja rozprava bola prerušená, pretože tam došlo k obrovským emóciám u určitých poslancoch, ktorí teda prerušili túto rozpravu, čo mi je ľúto, ale na druhej strane táto téma, vidíme, že je veľmi živá. A som veľmi rád, že si mal tento prejav, a ja musím plne povedať, že sa stačí pozrieť na určité fakty a budeme vedieť, kto a prečo sa toto celé deje. Stojím, samozrejme, za petíciou poľovníkov a ďakujem vám za slovo.
Bugár, Béla, podpredseda NR SR (2018-05-17):
Pani spravodajkyňa, chcete sa vyjadriť v rozprave? No zbytočne ukazujete, lebo na záverečné slovo sa nedá reagovať. Takže chcete sa vyjadriť v rozprave? Áno. (Reakcie z pléna.) Pýtať sa nemusíte, stačí počúvať.
Laššáková, Jana, podpredsedníčka NR SR (2015-05-12):
Pán poslanec Hraško, nech sa páči. Páni poslanci, poprosím vás, skončíme faktické poznámky a potom budeme pokračovať ďalej. Nech sa páči, pán poslanec Hraško.
Ľ. Jahnátek, minister hospodárstva SR: (2009-06-17):
Cieľom predloženého návrhu je zjednodušenie procesu vydávania povolení na obchodovanie s vojenským materiálom a vykonávanie zahraničnoobchodnej činnosti s vojenským materiálom, čo možno dosiahnuť zmenou pôsobnosti ministerstva hospodárstva a ministerstva obrany v tejto oblasti. Podľa zákona č. 179/1998 Z. z. o obchodovaní s vojenským materiálom a o doplnení zákona č. 455/1991 Zb. o živnostenskom podnikaní v znení neskorších predpisov povolenia na obchodovanie s vojenským materiálom vydáva ministerstvo hospodárstva na základe vyjadrení ministerstva zahraničných vecí, ministerstva obrany, ministerstva vnútra, Národného bezpečnostného úradu a Slovenskej informačnej služby. Toto rozčlenenie kompetencií spôsobuje, že zahraničnopolitické a  bezpečnostné obmedzenia aplikované v konkrétnej licencii, povolení či rozhodnutí o zamietnutí podanej  žiadosti sú priamo realizované ústredným orgánom štátnej správy, ktorý nemá kompetencie v oblasti zahraničnej politiky, obrany ani bezpečnosti. Okrem toho súčasná právna úprava často spôsobuje predlžovanie lehoty na vydávanie rozhodnutí pre túto činnosť a znemožňuje zabezpečenie neodkladných akvizičných požiadaviek. Udeľovanie licencií na dovoz, vývoz a intrakomunitárnu prepravu vojenského materiálu nie je na rozdiel od iných zahraničnopolitických obmedzení, napr. licencie na dovoz textilu, odevov, ocele, záležitosťou obchodnej štatistiky ani ekonomických opatrení na ochranu vnútorného trhu. Kontrola obchodovania s vojenským materiálom zabezpečuje praktické napĺňanie zahraničnopolitických záväzkov a bezpečnostných záujmov štátu, ktoré však ministerstvo hospodárstva v rámci svojich kompetencií neposudzuje. Vzhľadom na nezastupiteľné postavenie ministerstva obrany pri tvorbe a realizácii spoločnej obrannej a bezpečnostnej politiky Európskej únie navrhujeme presunúť kompetencie v oblasti vydávania povolení na obchodovanie s vojenským materiálom, udeľovania licencií na dovoz a vývoz vojenského materiálu a udeľovania licencií na intrakomunitárnu prepravu vojenského materiálu z ministerstva hospodárstva na ministerstvo obrany, nakoľko je žiaduce, aby licenčný orgán nielen administroval povoľovací proces, ale aj aktívne presadzoval záujmy Slovenskej republiky na medzinárodnom fóre. Obdobne túto problematiku riešia aj iné členské štáty Európskej únie, ako je Francúzsko, Portugalsko, Slovinsko. Presun kompetencií je v súlade s prioritami oboch ústredných orgánov štátnej správy. Predloženým návrhom ministerstvo, ďalej, upravuje ustanovenia o pokutách, je tam definovaný prepočet na euro, a upresňuje postupy pri posudzovaní žiadostí na vydávanie povolení a licencií. Vážený pán predsedajúci, vážené panie poslankyne, páni poslanci, dovoľujem si vás požiadať o podporu predloženého návrhu. Ďakujem.
Kotleba, Marek, poslanec NR SR (2021-11-12):
Absolútne nerozumiem, prečo poslanci, niektorí, úplne od veci reagujú na vystúpenie Mariana Kotlebu... (Prerušenie vystúpenia predsedajúcim.)
Pellegrini, Peter, predseda NR SR (2015-12-21):
Prezentujme sa a hlasujme. (Hlasovanie.) Prítomných 115 poslancov, za hlasovalo 38, proti boli 75 poslanci, zdržali sa 2. Túto pripomienku sme neschválili.
Šeliga, Juraj, podpredseda NR SR (2020-06-04):
Pán poslanec Baránik.
Zmajkovičová, Renáta, podpredsedníčka NR SR (2013-02-08):
Faktické poznámky majú traja poslanci. Uzatváram možnosť prihlásiť sa s faktickou poznámkou. Pán poslanec Jarjabek.
Danko, Andrej, podpredseda NR SR (2024-09-17):
Ďakujem pani poslankyni. Otváram rozpravu. Do rozpravy som dostal dve písomné prihlášky – poslanec Krátky a poslankyňa Stohlová. Pán poslanec Krátky za poslanecký klub SLOVENSKO, nech sa páči.
Marcinková, Vladimíra, poslankyňa NR SR (2023-12-15):
Ďakujem za slovo. Tak si to zhrňme. Robert Kaliňák, ktorý mal alebo ešte má podiel v zbrojárskej firme, ktorý je zo SMER-u, kde vieme, že dochádza k nejakému prepojeniu na osoby, ktoré sú v zbrojárskom priemysle, ktorý je momentálne ministrom obrany, získa do rúk moc, ktorú vezme ministerstvu hospodárstva, SIS-ke a ministerstvu zahraničných vecí, udávať licencie na vývoz produktov, teda zbraní a všetkého súvisiaceho so zbrojárskym priemyslom, do zahraničia v čase, kedy zbrojársky priemysel veľmi prosperuje, lebo máme dva otvorené konflikty vo svete a jednu veľkú tenziu medzi Taiwanom a Čínou. Takže Robert Kaliňák svojej povesti obchodníka nezostáva nič dlžný, pretože toto je jasný príklad toho, keď sa štátna moc zneužíva na obchodné účely, pretože nikto, kto obchoduje v tomto priemysle, si v po schválení tohto zákona bez možnosti rozporového konania, bez možnosti akéhokoľvek pripomienkovania, keďže ide v skrátenom legislatívnom konaní, nebude môcť v tomto sektore ani len pípnuť bez toho, aby o tom nerozhodoval, nieže nevedel, nerozhodoval samotný Robert Kaliňák, ktorý je tu v zjavnom konflikte záujmov, pretože v tejto oblasti podnikal a teraz bude dávať ako jediný aj rozhodnutia v tejto oblasti. Ja sa pamätám, keď som ešte robila v prezidentskom úrade a keď rôzne pikošky kolovali o ministroch toho času. Minister Kaliňák bol ministrom vnútra a hovorili jeho spolupracovníci o tom, ako je vášnivý obchodník s akciami, ako má vo svojej kancelárii niekoľko displejov, kde sleduje obchod s akciami od rána do večera. Už vtedy bol obchodníkom a viem si predstaviť, že ani teraz mu neušlo, ako vysoko sú ak... (Prerušenie vystúpenia časomerom.)
Blaha, Ľuboš, podpredseda NR SR (2024-01-18):
Pán poslanec Gábor Grendel, nech sa páči.
Raši, Richard, poslanec NR SR (2015-04-24):
Pán minister, najprv som si myslel, že aj som to povedal, že tá schôdza je úplne zbytočná, ale teraz som rád, pretože konečne, a začal to Vlado Baláž a mnohí to ďalší zopakovali, konečne sa mohli ľudia dozvedieť aj niečo pozitívne, aj to, čo sa urobilo, aj to, čo sa robí v regiónoch, aj to, čo sa robiť bude. A možno vďaka tejto schôdzi budú aj naši občania vedieť, že sa pripravuje program pre všeobecných lekárov, že budú mať svojich mediátorov pacienti a že sa pripravujú investície do nemocníc, a verím, že mnohí ľudia, ktorí budú pozerať záznam z tejto schôdze, sa dozvedia niečo pozitívne a trošku sa napraví ten všeobecný zlý obraz, ktorý sa snaží opozícia rozlične, ako to tu povedal pán poslanec Jarjabek, rozliční politickí zlodusi navodiť. Takže ja verím, že všetko zlé je na niečo dobré. A aj po tejto schôdzi sa ten obraz, ktorý takto negatívne opozícia vytvára, trošku skoriguje a priblíži sa viacej k pravde. Ďakujem pekne.
Ďuriš Nicholsonová, Lucia, podpredsedníčka NR SR (2016-09-06):
Ďakujem veľmi pekne. V rozprave by mal teraz vystúpiť pán poslanec Beblavý, nech sa páči.
Laššáková, Jana, podpredsedníčka NR SR (2015-04-24):
Na vystúpenie pána poslanca šesť faktických poznámok: pán poslanec Galko, Osuský, Lipšic, Raši, Šípošová, Martvoň. Končím možnosť prihlásiť sa s faktickými poznámkami. Nech sa páči, pán poslanec Galko.
Cmorej, Peter, poslanec NR SR (2021-02-04):
Hlasovali sme o všetkých pozmeňujúcich návrhoch, pán predsedajúci. Podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Jurinová, Erika, poslankyňa NR SR (2016-06-07):
... výbor bude zajtra o 12.30 hod. v miestnosti na Hrade.
Danko, Andrej, predseda NR SR (2018-05-24):
S faktickou pán poslanec Farkašovský.
Blanár, Juraj, podpredseda NR SR (2022-10-05):
Ďakujem, pán spoločný spravodajca, za vyčerpávajúcu informáciu. Otváram rozpravu, vážené pani poslankyne, páni poslanci. Písomnú prihlášku som neobdržal. Dávam možnosť prihlásiť sa ústne do rozpravy. Pán poslanec Tomáš Lehotský ako jediný prihlásený do rozpravy. Uzatváram možnosť prihlásiť do rozpravy. A ešte pán Dostál avizoval, nefunguje mu asi karta, takže dvaja páni poslanci. Preskočil vás pán poslanec Lehotský, pán Dostál. Je to v poriadku? Takže pán poslanec Lehotský ako prvý a pán Dostál po ňom ako druhý. Avšak keďže budeme o chvíľočku hlasovať, tak prerušujem rokovanie o tomto bode programu. Budeme pokračovať po štrnástej hodine. A teraz budeme pokračovať, mám na mysli rokovanie o tomto bode, budeme pokračovať hlasovaním o všetkých prerokovaných bodoch o 11.05 h. (Prestávka.)
Kotleba, Marek, poslanec NR SR (2020-07-10):
Ďakujem pekne za slovo. Ja dúfam, že zrušenie týchto petícií bude iba prvým krokom k tomu, aby sme ďalej mohli pokračovať v obmedzovaní hazardu, pretože Banská Bystrica nie je až tak veľké mesto, a predsa, a veľa ľudí sa tam pozná a tieto spoločnosti, ktoré sú prevádzkovateľmi automatov, majú naozaj veľký vplyv napríklad aj u nás v meste. Čiže konkretizovať by som mohol menom, ukázať, kto sa s kým stretáva, ktorí poslanci koho podporujú a tak ďalej. A ďalšia vec je vynaliezavosť týchto spoločností, lebo mali sme tu už automaty, rulety, všetko možné, hej? Čiže ako aj tuto pán kolega spomenul, že je to závislosť. Tí jednotliví hráči si mohli dať obmedzenie na vstup do tých herní, pretože sa kontrolujú, samozrejme, vstupy občianskymi preukazmi, ale spoločnosti nespali a rýchlo na to reagovali. Čiže založili nejaké tie tzv. kvízomaty, ktoré sú to isté čo tie automaty, len je tam nejaká otázka. Čiže na toto si treba dať veľký pozor. A naozaj máte podporu z našej strany, ale chcelo by to obmedzenie celoplošné. Lebo vplyvy na tých poslancov sú aj u nás v Banskej Bystrici, aj za jednotlivé časti a niektorí, vidíme, kto s kým naozaj spolupracuje, kto koho podporuje, či už je to napríklad aj v športe z tých spoločností, čiže toto naozaj treba sprísniť, aj čo sa týka nielen rulety, automatov, ale tzv. kvízomatov, lebo tie nám tu rastú ako huby po daždi. Ďakujem pekne.
Baránik, Alojz, poslanec NR SR (2022-12-02):
Pardon, ospravedlňujem sa, že som sa nesústredil. Vážený pán predseda, v rozprave nevystúpil nikto a nebol podaný žiaden pozmeňujúci návrh a preto pristúpime k hlasovaniu o pozmeňujúcich návrhoch z informácie. Budeme hlasovať spoločne o bodoch 1 a 2. (Zaznel gong.)
Grendel, Gábor, podpredseda NR SR (2021-03-17):
Pán poslanec, chcete reagovať na faktické poznámky? Nie? Teraz dávam možnosť prihlásiť sa do rozpravy ústne, ak má niekto záujem. Nie je tomu tak, vyhlasujem rozpravu za skončenú. Chcete zaujať stanovisko, pán navrhovateľ? Nie. Pán spravodajca? Asi takisto nie, takže prerušujem rokovanie o tomto bode programu. A budeme pokračovať prvým čítaním o návrhu skupiny poslancov Mariana Kotlebu, Marka Kotlebu, Martina Beluského a Petra Krupu na vydanie zákona, ktorým sa mení a dopĺňa zákon č. 145/1995 Z. z. o správnych poplatkoch v znení neskorších predpisov. Návrh zákona má parlamentnú tlač 446. Návrh na jeho pridelenie na prerokovanie výborom je v rozhodnutí č. 443. Dávam slovo poslancovi Marekovi Kotlebovi, aby návrh zákona uviedol. (Rokovanie o návrhu poslancov Národnej rady Slovenskej republiky Mariana Kotlebu, Marka Kotlebu, Martina Beluského a Petra Krupu na vydanie zákona, ktorým sa mení a dopĺňa zákon č. 145/1995 Z. z. o správnych poplatkoch v znení neskorších predpisov , tlač 446.)
Paška, Pavol, predseda NR SR (2012-08-10):
Je tam dostatočný počet podpisov? Dobre. Takže budeme hlasovať o návrhu. Nech sa páči, pán spravodajca.
Osuský, Peter, poslanec NR SR (2013-06-05):
Ďakujem pekne, pani predsedajúca. Áno, pravda, kolega Kadúc hovoril skôr fakticky, hovoril skôr o tom, o čo ide, ale parlament od slova „parlare“ je i o hovorení o duchu toho, čo chceme meniť a čo sa nám nezdá, a preto, aj keď to bolo dlhé, nebolo to nezmyselné, a som pevne presvedčený, že dlhá rozprava bola zo srdca rozprava. Možno mne osobne by stačilo úvodné vystúpenie predkladateľa na to, aby som za ten zákon hlasoval. Som presvedčený, to isté platí i o mojich kolegoch. Pretože Masaryk nás poznal, keď hovoril: „Nebát se a nekrást.“ Poznal nás pred 100 rokmi, poznal nás po 100 rokoch, poznal Čechov, poznal Slovákov a vedel, čo hovorí. Ak by sme chceli dať na štandardu prezidenta republiky slogan, tak „nebát se a nekrást“ je ten najaktuálnejší. A ak ktokoľvek si dá tú prácu a predloží zákon, aký tu teraz na záver vyargumentoval kolega Kadúc, tak je to záslužný čin a myslím si, že niet inej rozumnej cesty, ako podporiť ho.
Bagačka, Michal, poslanec NR SR (2013-09-12):
Keďže sme hlasovali o pozmeňujúcich návrhoch zo spoločnej rozpravy i o pripomienkach z rozpravy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
P. Paška, predseda NR SR: (2010-03-04):
(Hlasovanie.) 131 prítomných, 118 bolo za, 2 proti, 10 sa zdržalo, 1 nehlasoval. Tieto body zo spoločnej správy sme schválili.
B. Bugár, podpredseda NR SR: (2004-09-09):
Ďalšiu otázku položil pán poslanec Cuper, ktorý tu nie je, takže sa odpovedať na jeho otázku nebude. A poslednú otázku položila pani poslankyňa Mušková ministrovi školstva Martinovi Froncovi, ktorého tu zastupuje pán minister vnútra Palko. Otázka znie: „Koľko ZŠ a SŠ s vyučovacím jazykom slovenským a koľko ZŠ a SŠ s vyučovacím jazykom maďarským zaniklo a koľko vzniklo na južnom území Slovenska?“ Nech sa páči, pán minister vnútra, môžete odpovedať na túto otázku.
Danko, Andrej, podpredseda NR SR (2023-12-18):
Pán Sulík, sledovali to technici, takže by ho vypli už, dobre? Pán poslanec Spišiak.
Bublavý, Dušan, poslanec NR SR (2011-10-19):
Vážený pán predsedajúci, vážený pán minister, už pri prvom čítaní tohto zákona sme upozorňovali, že tento zákon skomplikuje život v mestách a obciach. A aj kolega Petrák konkrétne navrhoval riešenia, ktoré by boli schodné pre samosprávu, ako aj pre štát. S poľutovaním však musím konštatovať, že tieto pripomienky tu vôbec neboli zohľadňované a návrh zákona je predložený v skoro nezmenenej podobe. Pán minister, chápem vás, že sa snažíte chrániť štátnu kasu, ale vy zase pochopte, že nie je možné v tomto čase, keď tok financií je veľmi obmedzený z dôvodu finančnej krízy, robiť takéto zmeny, ktoré znižujú príjem mestám a obciam. Obmedzenie alebo zrušenie možnosti zdaňovať nehnuteľný majetok podľa hodnotového princípu nie je v súlade s ústavnými princípmi sociálne orientovaného trhového hospodárstva a ani s princípmi uplatňovanými pri zdaňovaní majetku vo vyspelých demokratických spoločnostiach. Preto vyslovujem nesúhlas s takouto zásadnou zmenou v systéme miestnych daní. V súčasnosti majú obce a mestá právo vyrubiť daň z nehnuteľnosti v 40-násobku minimálnej dane. Väčšinou sa táto daň uplatňuje na dane z bytov. Maximálna daň sa uplatňuje na podnikateľské subjekty. Znížením tohto násobku sa zníži absolútne číslo príjmu do rozpočtov jednotlivých obcí a miest. Aby sa potom vykompenzoval výpadok, museli by starostovia a primátori zvýšiť predovšetkým daň z bytov. Čo vlastne chcete dosiahnuť, pán minister? Na jednej strane obhajujete to zvýšenie DPH-čkou alebo daňovým mixom a inými opatreniami tým, že treba naplniť štátnu kasu, na druhej strane robíte zákonné opatrenia, ktoré mestám a obciam znižujú príjem do obecných rozpočtov. Keď k tomu pripočítam aj výpadok z podielových daní, tak potom existencia samosprávy je naozaj existenčne ohrozená. Nie je to náhodou z vašej strany úmyselné politikárčenie? Komu chcete takouto zmenou zákona pomôcť? Vážené kolegyne, kolegovia, opätovne chcem zdôrazniť, že ak mestá a obce nebudú mať finančné prostriedky, tak nebude možné uplatňovať rôzne programy, ktoré sú podporované z peňazí eurofondov. Znova opakujem, že pri čerpaní týchto projektov je nutné mať vlastné finančné zdroje. Teda je koniec aktivačným prácam, protipovodňovým prácam a iným rozvojovým programom v našich obciach a mestách? Alebo je to súčasť ťaženia proti samosprávam od pána ministra financií? Záverom mi dovoľte, aby som zdôraznil, že takýmito opatreniami neozdravujeme verejné financovanie samosprávy, ale ho likvidujeme, a preto tento zákon nepodporím. Ďakujem za pozornosť.
Šeliga, Juraj, podpredseda NR SR (2020-07-09):
Pán poslanec Kuffa.
Blanár, Juraj, podpredseda NR SR (2023-06-15):
Pán poslanec Mazurek s faktickou.
Blanár, Juraj, podpredseda NR SR (2023-02-16):
Ďakujem, pán poslanec. Zložili ste sľub, zaujmite svoje miesto v rokovacej sále. A želám pánovi poslancovi, myslím si, že spoločne aj za vás ostatných, aby sa mu darilo v Národnej rade. Vyhlasujem teraz krátku, dvojminútovú prestávku, aby mohli zamestnanci kancelárie zapracovať meno nového poslanca do hlasovacieho systému. (Prestávka.)
Hus, Igor, poslanec NR SR (2022-06-15):
Keďže spoločná správa neobsahuje žiadny pozmeňujúci návrh ani doplňujúci návrh, dajte teraz, prosím, hlasovať o pozmeňujúcom návrhu poslanca Juraja Krúpu.
Glváč, Martin, podpredseda NR SR (2019-09-10):
Ďakujem. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Marošovi Kondrótovi. Nech sa páči, pán poslanec.
Kolesár, Juraj, poslanec NR SR (2019-05-16):
Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informácie k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu zákona je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní, od prerokovania návrhu zákona v Národnej rade Slovenskej republiky v prvom čítaní. Ďakujem, pán predsedajúci, skončil som, prosím, otvorte rozpravu.
Kollár, Boris, predseda NR SR (2022-09-20):
Teraz v rozprave vystúpi pán... (reakcia z pléna), dobre, tak potom prerušujem schôdzu do štrnástej. (Prerušenie rokovania o 11.57 hodine.) (Pokračovanie rokovania o 14.00 hodine.) 4
Blahová, Natália, poslankyňa NR SR (2019-05-21):
Ďakujem pekne. Ďakujem aj pani kolegyni za hodnotný príspevok. Chcela som pripomenúť okrem, okrem iného, že niekedy sa veci dajú len preto, že existuje nejaký tlak na to, aby sa dali. Ako si veľmi dobre spomenula, v niektorých zariadeniach, v niektorých organizáciách sa veci nedajú, pretože sa nechcú. A keď dávam do súvisu správu pani komisárky so správou pani ombudsmanky, ktorá vystúpila včera, tak tam sme komentovali to, že ministerstvo práce, sociálnych vecí a rodiny urobí v týchto 750 zariadeniach sociálnej starostlivosti ročne osem kontrol, osem kontrol. Ombudsmanka vypočítala, že aby skontrolovali všetky zariadenia týmto tempom, potrebovali by na to 94 rokov, čo je absurdné, absurdné! Ak nad niečím neexistuje dôsledná kontrola, ak sa pravidlá nevyžadujú, ak jednoducho nechávame ležať takýto obrovský sektor, takýto obrovský systém ladom, dôsledkom toho je, že niektorí ľudia, niektoré organizácie si z toho urobia výhodný džob a jednoducho parazitujú na tých chorých a slabých ľuďoch. A vtedy jednoducho je neprípustné, aby sme im dovolili jednoducho beztrestne robiť to, čo robia. Osem kontrol ministerstva práce vo svojej vlastnej, svojom vlastnom rezorte je zúfalo málo, zúfalo málo. A myslím si, že okrem povzbudenia a nejakej, nejakých metodických usmernení je aj kontrola dôležitým nástrojom ďalšieho vývoja v tejto oblasti. Myslím si, že bez toho to jednoducho nepôjde. Ďakujem.
Hrnčiar, Andrej, podpredseda NR SR (2019-12-05):
Päť faktických poznámok. Pani poslankyňa Zemanová.
Ondruš, Branislav, poslanec NR SR (2010-11-03):
Pani kolegyňa, jak som teda dobre zachytil tie medializované správy, tak vy ste si vlastne protirečili, čiže to by som rád, keby ste ešte zareagovali na tie naše faktické a keby ste mi teda jasne povedali. Ak som vám dobre rozumel, tak vy ste nás vyzvali, aby sme volili straníckeho kandidáta, na ktorom sa zhodla SDKÚ včera. Takže potom to je, samozrejme, ale úplne v protirečení k tomu, čo ste vraveli, že teda my tu, že tu nemáte, že nemáme dnes voliť nejakého straníckeho kandidáta. Ja mám dokonca pocit, podobne ako pani poslankyňa Vaľová, že vlastne jedna z mála strán, ktoré vôbec prosto neprišli so žiadnym straníckym kandidátom, je SMER. A ja vám môžem len za seba povedať, že ja určite nebudem hlasovať za straníckeho kandidáta, to vám sľubujem.
Hlina, Alojz, poslanec NR SR (2016-02-11):
Ďakujem veľmi pekne. Ja v zásade nechcem komentovať prejav pána Rašiho, lebo bol presne podľa mojich predpokladov, ale... (Prerušenie vystúpenia predsedajúcim.)
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 134 poslancov, za 126, proti nikto, zdržali sa 7, nehlasoval 1. Tento návrh sme schválili. Pani spoločná spravodajkyňa, predložte návrh na pokračovanie rokovania o návrhu zákona v treťom čítaní.
P. Hrušovský, predseda NR SR: (2002-11-06):
(Hlasovanie.) Prítomných je 122 poslancov, za návrh 77, proti 42, zdržali sa 3. Konštatujem, že návrh sme schválili. Prosím, ďalší návrh.
Hudacký, Ján, poslanec NR SR (2013-06-28):
Ďakujem pekne. Pokúsim sa krátko reagovať. Ďakujem samozrejme za všetky vaše faktické poznámky. Som veľmi rád, že aj týmto spôsobom jednak ste mi dali nové impulzy, na druhej strane, že bude treba uvažovať, aj ďalšie možné doplnenia do tohto návrhu zákona, samozrejme, pokiaľ sa dostane do druhého čítania. Čo sa týka vás, pán kolega Sulík, no, samozrejme, že naokolo sú tu reálne problémy, ktoré môžu z toho vystáť, teda, že verejný obstarávateľ zablokuje ďalšie platby, respektíve tak, ako ste hovorili, že čo sa týka uprednostňovania, neuprednostňovania, každý jeden subdodávateľ má možnosť v rámci tohto návrhu zákona oznámiť verejnému obstarávateľovi, že mu nebola splnená jeho pohľadávka, a teda, že nemal vyplatenú faktúru. Čo sa týka poslednej splátky, toto platí do posledného vyplatenia všetkých záväzkov, pretože ešte aj tam hrozí tomuto úspešnému uchádzačovi, tej veľkej firme, že môže byť vyškrtnutý napriek tomu, že už nebude mať čo zaplatiť, teda že už obstarávateľ mu zaplatí, ale hrozí mu, že ak do šiestich mesiacov, lebo hovorím, všetko to počítame od toho, kedy dostane úspešný uchádzač prostriedky od obstarávateľa na účet, čiže všetky lehoty sa rátajú vlastne od toho dňa, takže môže byť vyškrtnutý v konečnom dôsledku zo zoznamu podnikateľov a nebude môcť vstupovať do ďalších verejných súťaží v budúcnosti. No, samozrejme, ja vnímam tie problémy, ktoré ste hovorili, ktoré môžu nastať pri zablokovaní platieb, respektíve pri zastavení tejto konkrétnej zákazky, tohto projektu. Ale ak sa tento zákon uplatní...(Prerušenie vystúpenia časomerom.)
Figeľ, Ján, podpredseda NR SR (2013-10-16):
Teraz prosím spoločného spravodajcu pána Michala Bagačku, aby informoval Národnú radu o výsledku rokovania výborov.
Kolesík, Andrej, poslanec NR SR (2015-09-25):
Ďakujem, pán predseda. Vážené panie poslankyne, vážení páni poslanci, vážený pán minister, Výbor Národnej rady Slovenskej republiky pre hospodárske záležitosti ma uznesením č. 472 určil za spravodajcu k vládnemu návrhu zákona o verejnom obstarávaní a o zmene a doplnení niektorých zákonov (tlač 1731). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali tieto výbory: ústavnoprávny výbor, výbor pre financie a rozpočet, výbor pre hospodárske záležitosti, výbor pre verejnú správu a výbor pre obranu a bezpečnosť. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 9. novembra 2015 a v gestorskom výbore do 10. novembra 2015. Pán predseda, skončil som, otvorte, prosím, všeobecnú rozpravu.
Bugár, Béla, podpredseda NR SR (2016-09-22):
Na vystúpenie pána poslanca s faktickými poznámkami ôsmi. Končím možnosť sa prihlásiť do faktických poznámok. Pani poslankyňa Remišová.
Laššáková, Jana, podpredsedníčka NR SR (2015-11-26):
Ešte počkajte, pán podpredseda vlády, pretože pán poslanec Zajac chce položiť doplňujúcu otázku. Nech sa páči.
S. Janiš, poslanec: (2008-12-05):
Súhlasím s tým preto, aby som chránil bezbranných nefajčiarov a súhlasím s tým hlavne preto, aby som chránil naše deti, aby na každom kroku nečakala na nich nástraha. Ak sa dajú tieto nástrahy eliminovať, tak ich aj politici eliminujme. Lebo ten, kto má rodinu, ten, kto má deti, ten, kto je troška životne skúsený a skúsenejší, by mal za takýto návrh zákona hlasovať. A sme tu politici, sme tu preto, aby sme robili určité normy správania sa v spoločnosti, robíme to vo všetkých oblastiach, a ak to urobíme aj v tejto oblasti a pôjdeme s dobou, budeme chrániť naše deti, naše budúce generácie a všetci, ktorí vedia, čo to je vychovávať rodinu, všetci, čo rodiny majú a majú životné skúsenosti, vedia, o čo kráča. Takže dajme politiku v tomto zákone nabok, tu ide o zdravie ľudí, tu ide o tých pasívnych nefajčiarov, ktorí si musia ničiť zdravie, lebo vedľa nich fajčia, a zhoďme, i keď to nerád používam, trošku politické tričká a buďme v tomto smere rozumní.
Poliačik, Martin, poslanec NR SR (2014-11-10):
Pani podpredsedníčka parlamentu, zrejme naozaj nie je v možnostiach technických Národnej rady zabezpečiť, aby mohli občania sledovať živý prenos z rokovania parlamentu, ale v súčasnosti na RTVS, 2. programe, beží Živá panoráma a potom majú ísť Podpolianske folklórne slávnosti z roku 2005. Ja verím, že aj pán Hraško napriek tomu, že je za to, aby sa šírili informácie o folklóre, bude súhlasiť s tým, že by bolo dobré, keby priamy prenos z rokovania parlamentu bežal na 2. programe verejnoprávnej televízie. Prosím vás, spravte všetko pre to, aby občania mohli sledovať, čo sa deje v parlamente, a zabezpečte, aby v RTVS na 2. programe, ak je to možné, čo väčšinou teda by malo byť, lebo bežia záznamy v noci, mohli občania sledovať, prečo si musia nosiť toaleťák do nemocnice, keď... (Prerušenie vystúpenia časomerom.)
J. Blanár, poslanec: (2005-03-15):
Teraz k tomu došlo, je to súčasťou novely rokovacieho poriadku, a môžeme povedať, že nie je to ešte úplne ideálne, čo by sme chceli, ako by to malo vyzerať, ale sme pripravení o tom diskutovať, pretože, ako som povedal, výbor tu existuje a nemá definované jednotlivé veci, ktoré je potrebné v súvislosti s jeho postavením mať zadefinované, čo sa týka postavenia voči iným výborom, aj keď práve táto oblasť, čo sa týka postavenia k iným výborom Národnej rady Slovenskej republiky, sa nám zdá byť možno až príliš silná a o tom by sme chceli diskutovať v druhom čítaní. Chcel by som zároveň povedať, že nedávno som bol v Bruseli v ministerskej rade pre životné prostredie a zhodou okolnosti sa tam konalo stretnutie na veľvyslanectve, na našom zastupiteľstve pri Európskej únii, stretnutie všetkých, nazvem to tak zjednodušene, Slovákov, ktorí pracujú v európskych inštitúciách a mal som možnosť diskutovať na viaceré témy a jedna z tých tém bola napríklad aj zastúpenie Národnej rady pri Európskom parlamente. Z toho mi vyšlo, že v podstate z krajín, ktoré vstúpili do Európskej únie, posledné rozšírenie o desať krajín, znamená, že jedine Slovensko a ešte dva pobaltské štáty nemajú svojho reprezentanta v Európskom parlamente. Ťažko teraz možno znevažovať alebo nejakým spôsobom trošičku znižovať postavenie tohto človeka, prosto je to fakt. A o tom treba tiež diskutovať, či chceme uplatňovať parlamentnú demokraciu, ktorá je zakotvená v Ústave Slovenskej republiky, alebo to všetko ponecháme na vládu Slovenskej republiky. Preto si myslíme, že tento zákon je potrebné, aby prešiel do druhého čítania, kde bude priestor na to, aby sme diskutovali o veciach či už z toho pohľadu, či to má byť silnejší, alebo slabší mandát Výboru Národnej rady pre európske záležitosti, ale diskutovať tak, aby sme dospeli ku konsenzu a mali sme zákon, ktorý upraví činnosť výboru pre európske záležitosti. Ďakujem pekne za pozornosť.
Laššáková, Jana, podpredsedníčka NR SR (2012-11-29):
Na vystúpenie pána poslanca s faktickými poznámkami sa hlásia pán poslanec Martvoň, Osuský, Hudacký, Vaľová, Droba. Končím možnosť prihlásiť sa s faktickými poznámkami. Dokončíme faktické poznámky? (Súhlasná reakcia pléna.) Dokončíme faktické a potom budeme hlasovať. Takže, nech sa páči, pán poslanec Martvoň.
Bugár, Béla, podpredseda NR SR (2019-06-20):
Pán poslanec Dostál.
Ďuriš Nicholsonová, Lucia, podpredsedníčka NR SR (2018-05-28):
Pán poslanec Kotleba s reakciou.
Ďuriš Nicholsonová, Lucia, podpredsedníčka NR SR (2018-12-05):
Pán poslanec Simon, vy sa hlásite do rozpravy alebo s faktickou, alebo? Tak sekundu, ja to otvorím. Teraz vám dávam možnosť prihlásiť sa do rozpravy ústne. Končím možnosť prihlásiť sa do rozpravy. Pán poslanec Zsolt Simon, nech sa páči.
V. Veteška, podpredseda NR SR: (2005-05-19):
J. Ševc, poslanec: Ďakujem pekne, pán predsedajúci. Kolegyňa Angyalová povedala jednu pravdu, že sa čuduje ministrovi vlády Slovenskej republiky nad jeho slovníkom. Tam, kde stráca argumenty, používa to, čo by nemal používať, a jeho arogantnosť a cynickosť nepozná hraníc, vysmieva sa obyčajným ľuďom. Žiaľ, pán minister, vy ste nedorástli nie na pána poslanca Madeja a už vonkoncom nie na ministra, ale ani na toho obyčajného robotníka, ktorý nevie, čo zajtra má urobiť, lebo mu zamestnávateľ hrozí, ak nebudeš taký, akého ja ťa chcem, tak ťa prepustím. Brutalita je vaša, je cynická, je každodenná, je každej minúty, každej hodiny, nie hodná vášho mena, pán minister. Mali by ste odísť a nie tu tárať národu tomuto hlúposti.
Hrušovský, Pavol, podpredseda NR SR (2011-05-27):
Hlasujeme o návrhu, ktorý máte v písomnom vyhotovení predložený aj v laviciach. (Hlasovanie.) 138 prítomných, 128 za návrh, 8 sa zdržalo, 2 nehlasovali. Návrh sme schválili. Pán predseda, ďalší návrh.
M. Číž, podpredseda NR SR: (2009-02-04):
Takže teraz v rozprave vystúpi... S reakciou na faktickú poznámku, pani poslankyňa Rosová, ešte máte slovo.
Hlina, Alojz, poslanec NR SR (2013-09-18):
Vážená pani predsedajúca, vážený pán Šramko, pardon, ja som, musím povedať, že vy ste predseda, pardon, vážené ženy kolegyne. Minimálny poobedný záujem, ale nevadí. Prosím vás pekne, skúsim v tejto veci. Na úvod mi dovoľte, pán predseda, že vás aj čiastočne ľutujem, lebo to malo byť, za štandardných okolností ste už boli dávno vybavený, hej, dneska sa, vyzerá, že sa toho napočúvate. Nuž tak si tu my žijeme v tomto parlamente. Viete, tuná si pomaly každý robí, čo chce. Tak sú veci medzi nebom a zemou, ktoré sa ovplyvniť nedajú, ale tu sú poniektorí s ambíciou, že áno, hej. Čiže tuná náš predseda je muž slova a činu a naozaj nepozná prekážku a dokáže, si myslí, že dokáže zlomiť každého, len sa naňho pozrie prísne. Takže trošičku zafilozofujem. Však ja ako poľnohospodár si to môžem dovoliť, lebo však tu je toľko všelijakých právnikov s korešpondenčnými kurzami, čiže ja aj v tej vašej agende niečo aj kvázi filozofického rozmeru poviem. A skôr ako poviem, ešte mi dovoľte také, by som povedal, procesné veci. Chcem upozorniť, toto je jedna z možností, ako sa to dá, lebo tu už mi ani slovo nedajú, ani procedurálny nemôžem. Tu už sa fakt dejú veci, ktoré sú v histórii, nepamätajú... (Prerušenie vystúpenia predsedajúcou.)
Šefčík, Marek, poslanec NR SR (2020-04-02):
Ďakujem za slovo. Pán Dostál hovoril teraz o tej pokute, ja, pán Kuffa, len k tej pokute. Hovoríte, že nemá byť devastačná, ale výchovná, ale prioritná funkcia pokuty v tomto krízovom režime by mala byť hlavne odstrašujúca, aby sme nekonali protizákonne. To znamená, kto koná v súlade so zákonom, tak pokutu nedostane, prirodzene. A nízka pokuta napríklad pre bohatších ľudí dokonca aj stráca výchovný význam. Ďakujem.
Laššáková, Jana, podpredsedníčka NR SR (2014-01-30):
Procedurálny pán poslanec Podmanický, nech sa páči.
Hlina, Alojz, poslanec NR SR (2014-09-24):
Ďakujem veľmi pekne. Verný svojim zásadám, že o niečom chcem dať hlasovať, o niečom má zmysel si zopakovať, tak dovoľte, aby som stiahol svoje návrhy týkajúce sa majetku obcí a majetku vyšších územných celkov. To znamená tlač 1164, 1165 a takisto zákon o rodine 1163. Ďakujem pekne.
Kočiš, Eduard, poslanec NR SR (2021-09-22):
Ďakujem pekne za slovo, pán predsedajúci. Častokrát hranica medzi dezinformáciami, hoaxami a realitou je niekedy menšia ako tri mesiace. A počas tejto celej COVID mašinérie, ktorá sa na nás valí zo všetkých svetových strán, sme to zažívali mnohí na, buď na vlastnej koži, alebo na koži našich blízkych. Častokrát sa dostávajú do médií ľudia, či už sú to čelní predstavitelia samospráv, čelní predstavitelia ministerstiev, čelní predstavitelia zoskupení, ktoré by mali určitým svojím spôsobom konzistentne vplývať na spoločnosť a v žiadnom prípade spoločnosť nerozoštvávať, dokonca v žiadnom prípade neurčovať priority, neurčovať témy a neurčovať hranice, čo je už normálne, čo je nenormálne a čo je už úplne za čiarou. Ak sa čelný predstaviteľ ministerstva obrany svojvoľne a úplne scestne rozhodol, že ide zakročiť a ide zatočiť s nezodpovednými príslušníkmi ozbrojených síl Slovenskej republiky, pretože podľa jeho skromného a určite odborného názoru je 55-percentná zaočkovať týchto príslušníkov malá, nízka, nedostatočná, tak nejakým spôsobom ide potichučky spraviť represie, a tieto informácie sú naozaj pravdivé. Podobná situácia sa črtá na ministerstve vnútra v rámci Policajného zboru. Podobný scenár už presadzuje pán minister Lengvarský cez sekciu ministerstva zdravotníctva. Ale ja sa pýtam, akým spôsobom chceme nahradiť stovky policajtov, stovky vojakov a, dovolím si povedať, už tisíce sestier, ktoré na základe týchto nátlakov budú húfne odchádzať zo svojich zamestnaní? Takúto dieru na trhu nezalepíme.
Jasaň, Viliam, poslanec NR SR (2013-04-16):
Ďakujem pekne. Vzhľadom k tomu, že aj v KDH sú ľudia, ktorých si veľmi vážim, nepoužijem tu nič také, čo by som ináč povedal. Ale dovolím si čosi, čo by som povedal možno tam v zákulisí. Ale poviem len tri poznámky. Tá prvá poznámka. Ja som to už spomenul, že možno ste mohli tak podrobne rozobrať ako energetiku poľnohospodárstvo, kde niekedy pracovalo 30 % obyvateľov Slovenska, a za vášho nominanta, a pán Mičovský mi možno dá za pravdu, pretože sa v tom vyzná, za vášho nominanta sa poľnohospodárstvo rozbilo, a spomenul to aj pán Mikloško. (Reakcia z pléna.) Ja vám nabudúce donesiem štatistiku a ja ju budem takto čítať ako vy. A poviem vám, keď ste vládli ešte na začiatku. (Reakcia z pléna.) Nekričte na mňa. Druhá poznámka patrí k tej, kde sa pán Brocka a pán Zajac veľmi zasmiali pri tých percentách. No, viete, tie naše percentá teraz sú oveľa, oveľa vyššie než hocikedy, keď KDH bolo v najlepšej forme, malo. Takže smejete sa nad vlastným hrobom, ale to nevadí, smejte sa aj naďalej. Tretia poznámka. Čakal som od vás, pán kolega, pri tom výpočte toho všetkého zlého, že spomeniete fakt, že v Európe je 26 mil. nezamestnaných a že to je preto, že tu vládne Robert Fico, táto vláda, náš Zákonník práce, lebo vy, tak ako ostatní, používate všeobecné formulky. Poviete 40-tisíc nezamestnaných, ale nepoviete, kde, prečo tí nezamestnaní sa nimi stali. Prečo tie firmy ich prepustili? Ale poviete: Zákonník práce, odvody, daň. Veď to nie je pravda! Mnohí odišli preto, že ich zamestnávatelia stratili odbyt svojich výrobkov, stratili svoj výrobný program a museli prepustiť tých ľudí. Museli prepustiť. Ja netvrdím, že je to všade tak, ale vo väčšine prípadov je to tak. Ja priznávam, priznávam to, že teraz zamestnávať je drahšie, než bolo... (Prerušenie vystúpenia časomerom.)